stanford-oval/wikipedia huggingface dataset:
Southampton Water

| Southampton Water |
| --- | --- |
 Näkymä Southampton Waterin selälle.
 fiSouthampton Water 
Valtio:  Yhdistynyt kuningaskunta
Merialue:  Englannin kanaali
Pinta-ala:  31 km²
Pituus:  20 km
Leveys:  1,5 km (keskiarvo)
Keskisyvyys:  6,2 m
Southampton Water on estuaari Hampshiren kreivikunnassa Englannin etelärannikolla. Se on saanut nimensä pohjoispäässään sijaitsevasta Southamptonin satamakaupungista. Estuaari on luode-kaakkosuuntainen ja noin 20 kilometriä pitkä. Se yhtyy eteläpäästään Solentinsalmeen. Estuaarin suu on lähes kaksi kilometriä leveä ja ulottuu Calshot Spitin kynnäkseltä lännessä Hamblejoen suulle idässä.
Southampton Water saa vetensä pääosin Test-, Itchen- ja Hamblejoista, joiden valuma-alueiden yhteenlaskettu pinta-ala on noin 1 500 neliökilometriä. Estuaarissa on havaittavissa poikkeuksellinen vuorovesi-ilmiö: nousu- ja laskuvesi tulevat kahdesti vuorokaudessa ja niihin liittyy jopa kolme tuntia kestäviä jaksoja, joiden aikana vedenpinta pysyy samalla korkeudella. Solentinsalmen ja Southampton Waterin kaksi nousuvettä aiheutuvat monimutkaisesta vuorovaikutuksesta Englannin kanaalin vuorovesiaaltojen ja matalan Christchurch Harbourin välillä. Nousu- ja laskuveden välinen korkeusero on enimmillään 4 metriä.
Southampton Water – samoin kuin Solentinsalmi, Portsmouth, Langstone Harbour ja Chichester Harbour – sijaitsee keskellä suurta Hampshiren allasta. Ennen viimeisimmän jääkauden päättymistä estuaarin paikalla oli suuri joki, joka yhtyi nykyisen Solentinsalmen alueella virranneeseen Solentjokeen. Estuaari syntyi, kun joki jäi nopeasti nousevan merenpinnan alle noin 7500 BP.
Southampton Waterin keskelle ruopattiin 1880-luvulla laivaväylä, jota on levennetty ja syvennetty useita kertoja. Koska Southamptonin satama on Britannian vilkkaimpia, estuaarin kautta kulkee paljon rahti- ja risteilyaluksia. Sen länsirannalla sijaitseva Fawleyn jalostamo on Britannian suurin öljynjalostamo ja petrokemian laitos.
Solentinsalmi ja Southampton Water nimettiin vuonna 1998 Ramsarin luetteloon Euroopan mittakaavassa harvinaisena vesialueena mantereen ja suuren saaren välissä. Suojelupäätökseen vaikuttivat myös kohteen ainutlaatuinen vuorovesi-ilmiö sekä siihen kuuluvat marskimaat, vatit, ruovikot ja muut vesiperäiset alueet. Alue on myös tärkeä talvehtimispaikka vesilinnuille ja siellä tavataan useita uhanalaisia kasvi- ja selkärankaislajeja.
FC Kontu

Vanha logo
FC Kontu on Helsinkiläinen jalkapalloseura, jonka miesten edustusjoukkue pelaa kaudella 2023 Kolmosessa. Seuran toiminta-alue on Itä-Helsinki, Herttoniemestä Sipooseen asti, synnyinseutuna Kontula lähialueineen. Kotiottelunsa miesten edustusjoukkue pelaa Kontulan liikuntapuistossa. Seura perustettiin vuonna 1967 nimellä Kontulan Urheilijat (KontU), ja se on historiansa aikana harjoittanut myös useita muita lajeja, muun muassa jääkiekkoa, koripalloa ja keilailua. Yksinomaan jalkapalloon seura on keskittynyt vuodesta 1992 lähtien. Vuonna 1994 seura otti käyttöön FC Kontu Itä-Helsinki -nimen ja vuonna 2014 nimi lyheni virallisesti nykyiseen muotoonsa.
Kontun jalkapallohistoriassa merkittävä vuosi oli 1986. Naisten joukkue nousi SM-sarjaan ja Antti Muurisen valmentama miesten joukkue pääsi heti ensimmäisellä kaudellaan 1. divisioonassa karsimaan noususta SM-sarjaan. Jouko Vuorelan tähdittämä joukkue hävisi niukasti 5 576 katsojan edessä kotikentällään Keith Armstrongin ja Jukka Ikäläisen vauhdittamalle Kemin Palloseuralle. Kontulassa pelattua karsintaottelua seurasi paikan päällä myös pääministeri Kalevi Sorsa. Suomen toiseksi korkeimmalla sarjatasolla miesten joukkue pelasi yhteensä kymmenen kautta vuosina 1986–1991 ja 1993–1996. 2000-luvulla FC Kontun miesten edustusjoukkue on pelannut Kakkosessa ja Kolmosessa. Naisten joukkue voitti jalkapallon Suomen Mestaruuden vuonna 1993, Hopeaa 1995 ja Pronssia 1992, 1998. Suomen Cupin FC Kontun naiset voittivat 1995.
FC Kontulla on toimisto ja klubitalo Vesalan kentällä. Liikuntavirastolta vuokrattavien Vesalan kentän ja Kontulan liikuntapuiston lisäksi seuralla on kaksi omaa jalkapallokenttää, toinen Jakomäessä ja toinen Kurkimäessä. Jakomäen kentällä on talvikaudella käytössä ylipainehalli.
Palloliiton Helsingin piiri on palkinnut Kontun vuosina 2006 ja 2009 vuoden nuorisotoimintaseurana. 2006 seura sai UEFA:lta tunnustuksen erityisjalkapallon Fair Play Cupin järjestämisestä. FC Kontu on mukana Suomen Palloliiton Laatujärjestelmässä ja seuralla on Suomen Olympiakomitean ja Suomen Palloliiton myöntämä Tähtimerkki lasten ja nuorten toiminnassa. FC Kontu valittiin vuoden 2017 Grassroots-seuraksi.
Vuonna 2015 Konnulla oli noin 1 200 rekisteröityä pelaajaa. Pelaajamäärältään Kontu oli pääkaupunkiseudun toiseksi suurin juniorijalkapalloseura.
Syksyllä 2015 FC Kontu aloitti yhteistyön HJK:n kanssa. Yhteistyöllä haetaan pelaajakehityksen ja valmentajakoulutuksen laadun parantamista, seurojen vetovoiman lisäämistä sekä erilaisten toimintamallien kehittelyä ja toteuttamista.
Tunnettuja kontulaisia

Antti Muurinen
Simo Valakari
Jouko Vuorela
Matias Hänninen
Aiheesta muualla

Seuran sivusto
Excerpts from the Dark Age

| Excerpts from the Dark Age Gomorran |
| --- | --- | --- |

EP-levyn tiedot
 Julkaistu: 3. joulukuuta 2021
 Tyylilaji: black metal, death metal
 Kesto: 26.45
 Levy-yhtiö: Inverse Records
Gomorran muut julkaisut
|   | Excerpts from the Dark Age 2021 |   |
Excerpts from the Dark Age on Gomorranin debyytti-EP. EP nauhoitettiin yhtyeen treenitiloissa Helsingin Vallilassa. Lappalainen miksasi ja vastasi äänityksistä. Jousisoittimet, koskettimet ja kuorot järjestettiin ja tuotettiin Markus Lappalaisen toimesta. Heinäkuussa 2021 Juho Räihä viimeisteli EP:n masteroimisen Sound Spiral Studios:ssa. EP julkaistiin joulukuun 3. päivä Inverse Recordsin toimesta.
Kappaleet

Kaikki kappaleet säv. ja san. Gomorran, ellei muuta mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Tavern (Viulu: Suvi Laamanen)  | Perttu Laamanen | 1.47 |  |  |  |  |  |  |
| 2. | Black Plague |  | 5.15 |  |  |  |  |  |  |
| 3. | Sermon |  | 4.51 |  |  |  |  |  |  |
| 4. | Hopeless Endeavor |  | 4.16 |  |  |  |  |  |  |
| 5. | Esaiah |  | 4.36 |  |  |  |  |  |  |
| 6. | Hail Caesar |  | 6.00 |  |  |  |  |  |  |
|  |  |  | 26.45 |  |  |  |  |  |  |
Kokoonpano

Olli Lappalainen - rummut
Joonatan Wiitasalo - kitara
Perttu Laamanen - laulu, kitara
Panu Nykänen - basso
Arvostelut

Metal-temple:
Metal Noise:
Aiheesta muualla

Albumi Excerpts from the Dark Age Encyclopaedia Metallum -sivustolla (englanniksi)
Albumi Gomorran - Excerpts from the Dark Age Bandcamp -sivustolla (englanniksi)
Superstock 1000 FIM Cup

| Superstock 1000 FIM Cup |
| --- | --- |
 Superstock 1000 FIM Cupin lähtö Brnossa 2008
Järjestäjä:  FIM
Luokka:  ratamoottoripyörät
Maa:  kansainvälinen
Ensimmäinen kausi:  1999
Valmistajia:  9
Moottoreiden valmistajat:  Aprilia, BMW, Ducati, Honda, Kawasaki, KTM, MV Agusta, Suzuki, Yamaha
Rengasvalmistaja(t):  P Pirelli
Kuljettajien mestari:   Markus Reiterberger
Valmistajien mestari:   BMW
Superstock 1000 FIM Cup oli ratamoottoripyöräilyn sarja, jota ajettiin Superbike World Championshipin oheisluokkana vuosina 1999–2018.[lähde? ]
Aiheesta muualla

Superstock 1000 FIM Cupin historiaa (espanjaksi)
Filidh

Filidh tai filid (gaelin fili, näkijä) olivat muinaisessa Irlannissa ammattimaisia runoilijoita, joiden virallisiin tehtäviin kuuluivat tarujen ja sukupuiden tallentaminen sekä hallitsevan luokan urotöistä kertovien runojen sepittäminen. Uskottiin, että filidh pystyivät langettamaan pelättyjä pilkkoja tai kirouksia (áer), jotka tuhosivat kirotun maineen, ja saattoivat myös aiheuttaa fyysistä vahinkoa tai jopa kuoleman. Filidh muodostivat oman aristokraattisen luokan, ja Irlannin käännyttyä kristinuskoon 400-luvulla he omaksuivat laittomiksi julistettujen druidien eli kelttien pappisluokan tehtävät.
Filidh jaettiin seitsemään arvoasteeseen. Yksi alimmista luokista oli bardi. Korkein aste oli ollamh, jonka pystyi saavuttamaan vähintään 12 vuoden opintojen jälkeen. Runoilijan täytyi silloin hallita 300 vaikeaa runomittaa, 250 tärkeää tarinaa ja 100 vähäisempää tarinaa. Ollamh sai käyttää karmiininpunaista höyhenkoristeista kaapua ja sauvaa. Aluksi filidh suosivat germaanisissa kielissä yleisiä alkusoinnillisia säkeitä, mutta myöhemmin he kehittivät mutkikkaisiin sääntöihin perustuvia runomuotoja, joista suosituin oli debide.
Filidh saivat omistaa maata 500-luvulta lähtien, ja heille tuli myös uusia tehtäviä. Virallisten runojen laatimisen lisäksi heidän tuli neuvoa paikallisia asukkaita lakiasioissa ja kirjallisuudessa sekä kertoa kansallisesta historiasta. Tämän pohjalta kehittyivät myöhemmät bardien oppilaitokset. 1100-luvulta alkaen filidhien runous siirtyi lyyrisiin luonnonkuvauksiin ja henkilökohtaisiin runoihin, jotka kuvasivat heidän isäntiensä inhimillisiä ominaisuuksia kuten jalomielisyyttä, ja sankarirunoelmat tai tarut esi-isistä jäivät taka-alalle. Runousopin tiukat säännöt eivät myöskään olleet enää yhtä tärkeitä. Vähitellen filidhien ja bardien erot hälvenivät, ja 1200-luvulla bardit olivat jo hallitsevassa asemassa.
Fontane (peruna)

| Fontane |
| --- | --- |

jauhoinen yleisperuna
Alkuperämaa:  Alankomaat
Risteytys:  Agria x AR 76-034-03
Kasvinjalostaja:  Agrico Holland
Ylläpito
Lajike-edustaja Suomessa:  Maatalouskesko 2004
Lajikkeen ylläpitäjä:  Agrico Holland 2004
Fontane on alankomaalainen jauhoinen perunalajike, jonka tärkkelyspitoisuus on noin 17 prosenttia. Fontanen sato on keskimyöhäistä ja runsasta. Fontanea voi käyttää hyvin soseisiin, leivontaan sekä laatikkoruokiin mukulalaadun takia, mutta se soveltuu myös ranskanperunaksi. Suurikokoisen, pyöreä- ja syväsilmuisen mukulan maku on vahva ja tummumisen kestävyys hyvä.
Fontanen malto on keltaista.
Fontane soveltuu hyvin ranskanperunoihin
Aiheesta muualla

The European Cultivated Potato Database: Fontane
Suomen  jauhoiset yleisperunaperunalajikkeet
Amazone
Fontane
Lady Claire
Redstar
Rosamunda
Van Gogh
Suomen perunalajikkeet
Adora 1996/? |
Amazone 1993/1981 |
Annabelle (uusi) |
Appell |
Arielle (uusi) |
Asterix (myös Ruotsi) |
Barima † |
Bellona |
Bintje 1976/1910 (myös Ruotsi) |
Blue Congo |
Columbo  |
Ditta |
Fado 2015 |
Fambo |
Felsina (myös Ruotsi) |
Fontane |
Gloria 1996/1990 |
Hankkijan Tanu 1981/1981|
Hankkijan Timo 1977/1977|
Hankkijan Tomppa |
Hertha † 1987/1979 |
Idole 1995/1988 |
Jazzy 2015 |
Jussi 2015 |
Kardal 1994/1988 |
Kulta 1997/1997 |
Lady Amarilla 2015 |
Lady Britta 2015 |
Lady Cristi |
Lady Claire |
Lady Felicia o |
Lady Rosetta (myös Ruotsi) |
Lady Sara 2015 |
Matilda 1989/1985 (myös Ruotsi) |
Melody 2015 |
Musica 2015 |
Nicola 1994/1973 (myös Ruotsi) |
Ostara 1977-1994 ja 1996/1962 |
Olympia |
Pito 1976/1964 |
Posmo 1986/1978 |
Puikula 1985/maatiaisperuna |
Record † 1976/1932 |
Redstar |
Rikea |
Rocket † 1996|
Rosamunda 1986/1974 (myös Ruotsi) |
Sabina 1979/1976 (myös Ruotsi) |
Saline (uusi)  |
Satu 1996/1996 |
Saturna 1977/1964 |
Seresta |
Sieglinde (Siikli) 1976/1935 |
Sini 1977/1977 |
Solana |
Suvi 1977/1977   |
Swift (tuontiperuna)   |
Timate |
Ukama 1995/1976 (myös Ruotsi) |
Ute 1993/1982  |
Van Gogh 1993/1987 (myös Ruotsi)  |
Velox |
Venla |
Victoria |
Vital † 1996/?

 n • k •
Superstraatti

Superstraatti tarkoittaa kielitieteessä sellaista kieltä, johon pidgin- tai kreolikieli perustuu. Nimitys tulee latinan sanoista super eli 'yläpuolella' ja stratum eli 'taso'. Useimmiten superstraatti on se kieli, jolla on enemmän valtaa tai parempi status kielten kontaktitilanteessa.  Superstraatti tuottaa suurimman osan pidgin- ja kreolikielten sanastosta ja kieliopista. Superstraatin vastakohta on substraatti, joita voi olla yhtä superstraattia kohden useampikin.
Superstraatin määritelmään ei kuitenkaan kuulu se, että se korvaisi substraattikielet täysin, vaan molemmat kielet ovat lomittain käytössä esim. erilaisissa sosiaalisissa tilanteissa.
Eternal Winter’s Prophecy

| Eternal Winter’s Prophecy Catamenia |
| --- | --- | --- |

Studioalbumin tiedot
 Äänitetty : 2000
 Studio : Tico Tico Studio, Kemi
 Julkaistu: 21. elokuuta 2000
 Formaatti: CD
 Tuottaja(t): Catamenia
 Tyylilaji: melodinen black metal
 Kesto: 42.54
 Levy-yhtiö: Massacre Records
Catamenian muut julkaisut
| Morning Crimson 1999 | Eternal Winter’s Prophecy 2000 | Eskhata 2002 |
Eternal Winter’s Prophecy on Catamenian kolmas studioalbumi, joka julkaistiin 21. elokuuta 2000.
Kappaleet

Gates of Anubis – 3.06
Soror Mystica – 4.14
Blackmension – 3.49
Kingdom of Legions – 4.00
Half Moons, Half Centuries – 3.44
Forever Night – 2.50
Dawn of the Chosen World – 4.38
Eternal Winter's Prophecy – 3.26
In the Void – 4.53
The Darkening Sun – 4.51
In the Capricorn's Cradle – 3.23
Kokoonpano > Yhtye

Mika Tönning – laulu
Ari Nissilä – kitara
Riku Hopeakoski – kitara, miksaaja
Timo Lehtinen – bassokitara
Kimmo Luttinen – rummut
Heidi Riihinen – kosketinsoitin
Kokoonpano > Tuotanto

Ahti "onnistu se sittenki" Kortelainen – äänittäjä
Gerhard Magin – miksaaja
Thomas Ewerhard – kansikuva
Arvostelut

The Metal Observer:
Aiheesta muualla

Albumi Eternal Winter’s Prophecy Encyclopaedia Metallum -sivustolla (englanniksi)
Eternal Winter's Prophecy discogs.com -sivustolla
Fontcouverte-la-Toussuire

| Fontcouverte-la-Toussuire |
| --- | --- |

 vaakuna
 Fontcouverte-la-Toussuire
 Koordinaatit: 45°14′50″N, 6°18′11″E 
Valtio:  Ranska
Alue:  Auvergne-Rhône-Alpes
Departementti:  Savoie
Arrondissementti:  Saint-Jean-de-Maurienne
Pinta-ala:  
 – Kokonaispinta-ala:  21,5 km²
Väkiluku (2014):  543 
 – Väestötiheys:  25 as./km²
Kunnan numero:  73116
 
 Kunnan kotisivut 
Infobox OKVirheellinen NIMI-arvo: 
Fontcouverte-la-Toussuire on kunta itäisessä Ranskassa Savoien departementissa Auvergne-Rhône-Alpesin alueella.
Kunnan alueella sijaitsee La Toussuiren hiihtokeskus, joka on osa laajempaa Les Sybellesin hiihtokeskusaluetta.
Aiheesta muualla

Kuvia tai muita tiedostoja aiheesta Fontcouverte-la-Toussuire Wikimedia Commonsissa
Fleur Lombard

| Fleur Lombard> Henkilötiedot |
| --- | --- |
Syntynyt: 27. toukokuuta 1974 Watford, Yhdistynyt kuningaskunta
Kuollut: 4. helmikuuta 1996 (21 vuotta) Staple Hill, Yhdistynyt kuningaskunta
Kansalaisuus:   Yhdistynyt kuningaskunta
Ammatti:  palomies
Fleur Lombard (27. toukokuuta 1974 Watford – 4. helmikuuta 1996 Staple Hill) oli brittiläinen palomies. Hän on ensimmäinen rauhan ajan työtehtävissä kuollut brittiläinen naispuolinen palomies.
Työura

Lombard syntyi 27. toukokuuta 1974 Watfordissa. Hän aloitti lokakuussa 1992 puolivakinaisena palomiehenä Derbyshiren palolaitoksen palveluksessa Whaley Bridgen paloasemalla. Avonin palolaitos otti hänet palvelukseensa 1. marraskuuta 1993. Hän valmistui palomieheksi vuonna 1994 ja sai kurssin parhaalle palkinnoksi myönnettävän hopeakirveen. Avonin 700 palomiehen joukossa hän oli yksi kahdeksasta naisesta.
Työura > Kuolema

Lombard oli sunnuntaina 4. helmikuuta 1996 työvuorossa Speedwellin paloasemalla, kun aseman yksiköt hälytettiin Staple Hillin lähiöön Bristolin lähelle, jossa sijainnut Leo’s Supermarket oli tulessa. Lombard oli toiseen lähtöön hälytetyssä yksikössä, joka sai saavuttuaan tehtäväksi savusukeltamisen myymälään. Palo oli tällöin pääosin varastoalueella kaupan takaosassa, ja itse myymälätila oli savun täyttämä. Lombard ja hänen työtoverinsa muodostivat savusukellusparin ja lähtivät vetämään myymälään palonarua, jota muut savusukeltajat voisivat käyttää ohjausköytenä.
Savusukelluksen aikana palo alkoi voimistua ja levitä myymälätilaan. Sammutushyökkäystä tehnyt toinen savusukelluspari päätti poistua rakennuksesta, ja Lombardin parille lähetettiin radioitse evakuointikäsky. He alkoivat poistua samaa reittiä takaisin, mutta ennen kuin he ehtivät ovelle asti, palo saavutti yleissyttymispisteen ja levisi nopeasti katonrajaa pitkin koko myymälän alueelle. Lombardin työpari kaatui lattialle, mutta pääsi nousemaan ja poistumaan rakennuksesta. Päästyään ulos hän kuuli, ettei Lombard ollut poistunut rakennuksesta ja palasi toisen palomiehen kanssa takaisin sisälle, josta he löysivät Lombardin ruumiin sisäänkäynnin läheltä.
Lombardista tuli ensimmäinen rauhan ajan työtehtävissä kuollut brittiläinen naispuolinen palomies. Hänelle myönnettiin urhoollisesta toiminnastaan postuumisti Queen’s Callantry Medal, ja hänen työparinsa sai pelastusyrityksessä osoittamastaan rohkeudesta George Medalin.
Tulipalo todettiin kaupan vartija Martin Codyn tahallaan sytyttämäksi. Mielenterveysongelmista kärsinyt Cody sytytti palon, koska oli tylsistynyt. Hänen oli nähty tuulettavan ja iloitsevan palopaikalla, ja hän oli soittanut kollegalleen kertoakseen palosta. Hänet tuomittiin syyskuussa 1997 taposta ja tuhopoltosta 7,5 vuodeksi vankeuteen.
Muistaminen

Lombardin hautajaiset järjestettiin 14. helmikuuta 1996 Derbyn tuomiokirkossa. Hänen uurnansa on haudattu Pyhän Enodocin kirkkoon Cornwallissa. Avonin palolaitos perusti hänen muistokseen Fleur Lombard Bursary -rahaston, joka myöntää apurahoja nuorille brittiläisille palomiehille, jotka haluavat käydä ulkomailla tutustumassa pelastustoimintaan. Lähelle Lombardin kuolinpaikkaa on kiinnitetty muistolaatta, ja hänen nimensä on kaiverrettu Lontoossa sijaitsevaan Britannian kansalliseen palomiesten muistomerkkiin. Great Western Railway nimesi vuonna 2019 yhden junistaan Lombardin mukaan.
Lombardin kuoleman jälkeen palomiesten suojavarustukseen tehtiin Britanniassa parannuksia. Huomiota alettiin kiinnittää myös siihen, että miesten ruumiinrakenteelle suunnitellut suojavaatteet eivät välttämättä sopineet naisten ruumiinrakenteelle eivätkä siten suojanneet heitä yhtä hyvin, mikä johti naisille tarkoitettujen suojavarusteiden suunnitteluun.
Southamptonin piirikunta

Southamptonin piirikunta (engl. Southampton County) on Yhdysvaltojen Virginian osavaltiossa sijaitseva piirikunta. Sen väkiluku oli 17 631 vuonna 2019. Piirikunnan hallintokeskus on Courtlandin kunta. Piirikunta perustettiin vuonna 1749.
Aiheesta muualla

Kuvia tai muita tiedostoja aiheesta Southamptonin piirikunta Wikimedia Commonsissa
Supersuurpujottelu

Supersuurpujottelu eli super-G on syöksylaskun ja suurpujottelun välimuoto. Syöksyä se muistuttaa siinä, että kilpailulaskuja on vain yksi ja laskun kesto on suunnilleen sama kuin syöksylaskussa. Vauhti ei nouse yhtä korkeaksi kuin syöksyssä ja radalla on enemmän mutkia. Suurpujotteluun verrattuna supersuurpujottelu on vauhdikkaampaa.
Supersuurpujottelussa miesten ratojen korkeusero on 500–650 metriä ja naisten 350–600 metriä. Supersuurpujottelussa portti rakentuu samalla tavalla kuin suurpujottelussa. Käännösten maksimimäärä on 10 prosenttia korkeuserosta. Minimi on miehille 35 ja naisille 30 käännöstä. Supersuurpujottelussa käytetään super-G-suksia. Muut varusteet ovat samanlaiset kuin syöksylaskussa. Kilpailurataa ei saa harjoitella ennen kisaa.
Fletcher Henderson

Henderson vuonna 1943.
Fletcher Henderson (18. joulukuuta 1897 Cuthbert, Georgia – 29. joulukuuta 1952 New York) oli jazz-pianisti, yhtyejohtaja, sovittaja ja säveltäjä. Hän oli tärkeimpiä hahmoja swingin ja laajemmin jazzin kehityksessä bigbandien aikakaudella.
Elämä ja ura > Varhaiset vaiheet

Henderson syntyi Georgian Cuthbertissä. Hänen isänsä oli sisällissodan aikaan vapautettu orja, josta tuli myöhemmin opettaja. Pojan äiti oli pianonsoiton opettaja. Horace-veljestä tuli myös pianisti ja yhtyejohtaja. Henderson opiskeli Atlantan Clark Collegessa ja valmistui sieltä vuonna 1920. Hän kuului Alpha Phi Alpha -nimiseen oppilaitosten väliseen mustien opiskelijoiden kreikan kielen harrastusjärjestöön. Valmistumisen jälkeen Henderson muutti New Yorkiin ja opiskeli Columbian yliopistossa kemian maisteriksi. Hän kuitenkin huomasi, että rotunsa takia hänen oli vaikea saada töitä alaltaan, joten hän ryhtyi tienaamaan rahaa musiikilla. Hänen ensimmäinen työpaikkansa oli Harry Pacen ja W. C. Handyn musiikkikustantamo. Hän valitsi kustantamoon julkaistaviksi toimitetuista musiikkikappaleista ne, jotka kustantamo valitsi sovitettaviksi julkaisua varten. Pian Henderson jätti kustantamon ja siirtyi johtajaksi levy-yhtiö Black Swan Recording Companyyn. Vuonna 1921 hän kokosi yhtyeen, joka säesti blueslaulaja Ethel Watersia. Yhtye teki Watersin kanssa myös levytyksiä vuosina 1921-1922.
Elämä ja ura > Oma yhtye

Henderson perusti oman yhtyeen vuonna 1922. Se soitti ensin Club Alabamissa. Heinäkuussa 1924 yhtye siirtyi Roselandin klubille, kun siellä aiemmin esiintynyt Armand J. Pironin orkesteri siirtyi New Orleansiin. Hendersonin yhtye sai pian mainetta New Yorkin parhaana "värillisenä" ryhmänä. Vuonna 1925 siihen kuului jo erittäin nimekäs esiintymiskaarti sisältäen esimerkiksi jazzin suurimpiin legendoihin kuuluvat Coleman Hawkinsin ja Louis Armstrongin. Henderson oli itse tuonut Armstrongin New Yorkiin, mikä on yksi jazzin historian käännekohtia. Armstrongilta aiemmin Paul Whitemanilta vaikutteita saanut Henderson alkoi saada inspiraatiota yhtyeen kehittyneempää orkestraatiota varten. 1920-luvulla useimmat yhtyeen sovituksista olivat Don Redmanin tai Benny Carterin laatimia. Sovittajana Henderson toimi itse ahkerammin 1930-luvun puolella.
Hendersonin yhtye levytti 1920- ja 1930-lukujen aikaan lähes kaikille mahdollisille levymerkeille, mitä tuolloin alueella oli toiminnassa. Näitä olivat 1920-luvulla Black Swan, Vocalion, Paramount, Columbia, Olympic, Ajax, Pathe, Edison, Emerson, Brunswick ja Plaza. Columbia ja Brunswick/Vocalion olivat Hendersonin pitkäaikaisimpia yhteistyökumppaneita. Hän itse oli 1920-luvun alkuvuosina Black Swanissa töissä. 1930-luvun levy-yhtiöitä, joille Hendersonin yhtye levytti, olivat Columbia, Crown, ARC, Victor, Vocalion ja Decca.
Elämä ja ura > Myöhemmät ajat

Kun Henderson 1930-luvulla pääsi vauhtiin sovittajana, hän teki sovituksia myös muille yhtyeille, esimerkiksi Teddy Hillin, Isham Jonesin ja Benny Goodmanin ryhmille. 1940-luvulla hän otti itse käyttöönsä Sun Ran tekemiä sovituksia. Sun Ra oli itse innoissaan Hendersonin yhtyeen soitosta ja kertoi olleensa syvästi vaikuttunut kuullessaan sitä ensimmäistä kertaa.
Henderson ei muista ansioistaan huolimatta menestynyt taloudellisella puolella ja osin tähän liittyen hänen yhtyeensä alkoi hajota 1929 tapahtuneen pörssiromahduksen jälkimainingeissa. Henderson tienasi rahaa nyt myymällä sovituksiaan, joita erityisesti Goodmanin orkesteri otti käyttöönsä. Vuonna 1939 Hendersonin yhtye hajaantui lopullisesti ja hän itse liittyi Goodmanin orkesteriin pianistina. Myöhemmin hänestä tuli kyseisen orkesterin täysipäiväinen sovittaja. 1940-luvulla Henderson kokosi vielä muutaman kerran oman yhtyeen sekä kierteli Ethel Watersin mukana. Vuonna 1950 Henderson sai sairaskohtauksen, joka johti osittaiseen halvaantumiseen. Tämä teki pianonsoiton mahdottomaksi. Hän kuoli kaksi vuotta myöhemmin New Yorkissa.
Suklaapatukka

Katkaistu Snickers-suklaapatukka.
Suklaapatukka on lyhyt, tankomainen makeinen, joka on joko kokonaan valmistettu tai vain kuorrutettu suklaalla. Suklaakuorrutteisessa patukoissa käytetään täytteenä esimerkiksi nougat'ta, toffeeta, pähkinää tai erilaisia keksejä. Nykyään suurimpia suklaapatukoita valmistavia yrityksiä ovat Mars, jonka tuotteita ovat muun muassa Mars, Snickers ja Twix, sekä Ferrero ja Nestlé. Yksi ensimmäisistä suklaapatukoista oli brittiläisen J. S. Fry & Sons -suklaatehtaan vuonna 1866 lanseeraama Fry's Chocolate Cream, jota valmistetaan edelleen.[lähde? ]
Suomi – Finland (albumi)

| Suomi – Finland Sielun Veljet |
| --- | --- | --- |

Studioalbumin tiedot
 Äänitetty : tammi–helmikuussa 1988 Kirkkonummi & Lempäälä
 Julkaistu: 14. maaliskuuta 1988
 Tuottaja(t): Riku Mattila
 Tyylilaji: rock
 Kesto: 41.06
 Levy-yhtiö: Poko Rekords
Sielun Veljien muut julkaisut
| Kuka teki huorin 1986 | Suomi – Finland 1988 | Onnenpyörä 1988 |
Suomi – Finland on Sielun Veljien vuonna 1988 julkaistu viides albumi. Levy poikkeaa yhtyeen aiemmasta tuotannosta siten, että se on edellisiä albumeita huomattavasti akustisempi.